
Micșorarea lui Eliade și gonflarea lui 
Culianu prin felurite tertipuri (Il) 


(N Isabela Vasiliu-Scraba 


Cum am semnalat anterior, în prezentarea 
autorilor Dicţionarului religiilor, Editura 
Humanitas alocă acelaşi spațiu pentru Mircea 
Eliade, membru a cinci Academii şi profesor 
Honoris causa a zece Universităţi, şi pentru 
I.P. Culianu (1950-1991), care nu a apucat nici 
măcar momentul titularizării în postul de profe- 
sor asociat de istoria religiilor, întrucât cartea 
verde nu-i ieşise decât cu o lună înainte de a fi 
asasinat(4). 

Ca să-l coboare cu de-a sila pe Mircea Eliade 
(v. Isabela Vasiliu-Scraba, Mircea Eliade la 25 de 
ani de la moarte, http://www.scribd.com/doc/ 

167095578/Isabela-Vasiliu-Scraba-In- 
%C5%YASara-lui-Mircea-Eliade-la-25-de-ani-de-la- 
moartea-acestuia-YC5%9Fi-la-30-de-ani- 
dupYC4%83-moartea-discipolului-s%C4%83u- 
Sergiu-Al-George) la acelaşi nivel cu loan Petru 
Culianu care doar prin demersurile lui Eliade a 
ajuns să publice în 1984 la Flammarion şi la 
Payot şi să țină ca «visiting professor» două con- 
ferinţe la Chicago în primăvara anului 1986, G. 
Liiceanu a trebuit să opereze masive amputări ale 
parcursului vieții academice a lui Mircea Eliade, 
făcându-se că «uită» distincțiile primite de Mircea 
Eliade drept semn al aprecierii de care se bucura 
în lumea academică occidentală (v. Isabela Vasiliu- 
Scraba, Mircea Eliade în cyberspaţiu, în rev. 
„Argeş”, iunie 2007, http://www.centrul-cultural- 
pitesti.ro/index.phpeoption=com_content&view=a 
rticlearid=686:reactii&catid=110:revista-arges-iunie- 
2007&xltemid=112). În schimb, directorul Editurii 
Humanitas «aranjează» cariera lui Culianu 
folosind înflorituri stilistice ca să escamoteze fap- 
tul că loan Petru Culianu a fost un istoric al 
religiilor neluat în seamă nici măcar de mediul 
academic francez, unde şi-a luat titlurile necesare 
unui cariere universitare în acest domeniu. 
Banalitatea unei licențe din 5 nov. 1975 pe tema 
gnosticismului (Milano, 1972-1975) este preschim- 
bată de Liiceanu în „primul doctorat”, trecută 
fiind sub tăcere angajarea în Olanda ca asistent 
de română (1976-1986), şi înscrierea (cu ajutorul 
lui Eliade) la doctorat în Franţa. Să nu apară nici- 
unui cititor că lui Culianu care scria în 1985 note 
către Securitate despre Eliade (v. vol. Mircea 
Eliade în arhiva Securităţii, Ed. Mica Valahie, 
2008, pp. 230-233) i-au trebuit trei ani să treacă 
hopul «doctoratului de troisieme cycle» tot pe 
tema gnosticismului, cu o comisie aranjată de 
Eliade să fie din patru profesori, trei favorabili 
candidatului (v. Dialoguri întrerupte, Polirom, laşi, 
2004). Aici G. Liiceanu consemnează că ar fi fost 
vorba de un al doilea doctorat. 

Pentru că în italiană licenţa se spune «dottora- 
to», directorul Editurii Humanitas nu va scrie că 
I.P. Culianu şi-a luat licenţa la Universitatea Cato- 
lică din Milano, ci că şi-a luat «doctoratul», spre a 
putea mai încolo să noteze următoarea minciună, 
anume că în 1980 Culianu susţine un «nou» doc- 
torat la Sorbona (vezi Doamne, un al doilea doc- 
torat) cu o lucrare despre experienţele extatice. A 
treia minciună e şi mai gogonată fiindcă îl „saltă” 
pe Culianu „profesor de romanistică şi de istoria 
religiilor”, când acesta era un simplu asistent de 
română la Groningen. Dar apogeul minciunilor e 
atins fără îndoială odată cu afirmaţia că „după 
moartea lui Mircea Eliade” i-ar fi urmat acestuia 
la catedră, la Universitatea din Chicago, pe când 


încă nici nu-şi trecuse doctoratul de stat. 

Desigur, pentru cine are acces la noua accepţi- 
une propusă magiei din paginile despre G. Bruno 
şi la hermeneutica puterii din studiul despre 
Religie şi putere scris de psiho-sociologul Culianu 
prin 1980, parada mincinoasă de titluri apare de 
prisos, fiindcă ea nu sporeşte valoarea unor studii 
prin ele însele valoroase, mai ales pentru acei citi- 
tori care nu au acces la scrierile eliadeşti. 

H.R. Patapievici repetă minciuna lui Gabriel 
Liiceanu, supralicitând că doctoratul de stat de la 
Sorbona, pe care Culianu l-ar fi trecut, vezi 
Doamne, în 1980 (şi nu în 1987, cum s-a întâm- 
plat în realitate), este «cel mai dificil doctorat din 
lume». Or, dacă s-ar face inventarul tuturor întem- 
nițaţilor cu doctorate la Sorbona aflați după gratii 
la vremea în care generalul NKVD Boris 
Grumberg, alias Nikolski, era țarul închisorilor de 
pe teritoriul ciuntit al țării, s-ar vedea că un astfel 
de doctorat nu era o raritate în România. 

Dar minciunile cu cele «trei doctorate» ale lui 
Culianu, două deja înşirate şi al treilea în 1987, şi 
minciuna gogonată cu „urmaşul lui Eliade la cate- 
dră” apar repetate şi răsrepetate de mai bine de 
două decenii în scopul precis al modificării per- 
cepţiei cu privire la însemnătatea istoricului religi- 
ilor Eliade comparativ cu însemnătatea culturală a 
profesorului de română de la Groningen. După 
H.R. Patapievici, opera în cinci volume a lui 
I.P. Culianu bate mai departe decât opera ştiinți- 
fică în 40 de volume a lui Mircea Eliade, fiindcă, 
în opinia sa de mare cunoscător, Mircea Eliade ar 
fi rămas un excelent istoric al religiilor din şcoala 
morfologică în timp ce I.P. Culianu ar fi fost 
„altceva, şi anume ceva mai mult, mai adânc şi cu 
bătaie mai mare”. 

În 1976, la Chicago, articolul despre 
«Experiences of Ecstasy» (reprezentând un capitol 
tradus din lucrarea de «troisi&me cycle», cu acelaşi 
titlu, în pregătire) pe care Eliade l-a dat spre publi- 
care în revista «History of Religions» (fondată de 
el) nu l-a entuziasmat pe Charles Long, pentru că 
se baza pe erudiție nudă şi era lipsit de o inter- 
pretare personală (v. scrisoarea lui Eliade din 6 
febr. 1976). În cartea Experiences de 'extase 
(Paris, 1984), Culianu va adopta o interpretare a 
cărei originalitate ştia că va plăcea celor cărora se 
străduia din răsputeri să le facă totul pe plac. El 
reduce complexitatea experiențelor extatice aflate 
în miezul gnozei regăsind sistematic modelul 
«iudaic» de ascensiune a sufletului. O asemenea 
interpretare neştiințifică îi atrage replica savantu- 
lui Eliade din prefaţă, că tipul de extaz pe care 
Culianu ține să-l numească «iudaic» putea fi 
numit mai degrabă «babilonian» pentru că are de 
fapt «o origine babiloniană». 

După mai bine de patru ani, cu acea comisie 
de doctorat aranjată de Eliade (preşedintele 
comisiei) să fie din patru profesori, trei favorabili 
candidatului (v. Corespondenţa Mircea Eliade - 
Culianu, intitulată «Dialoguri întrerupte», Ed. 
Polirom, 2004), la opt ani de la plecarea din ţară, 
I.P. Culianu a trecut pe 17 iunie 1980 la Sorbona 
treapta doctoratului de «troisieme cycle» fără de 
care nu se putea înscrie la doctoratul de stat, tre- 
cut după moartea lui Eliade. leza «Experienţe ale 
extazului» în care textul este uneori supraîncărcat 
prin citate prea lungi (v. scrisorile lui Eliade din 8 
martie 1979 şi 21 martie 1979) Culianu o dedi- 


case profesorului Mircea Eliade. 

Fără să ia în nume de rău insistența cu care 
tânărul îl tot înghiontea («ştiu că ideea acestei 
cărți nu vă este tocmai agreabilă», Culianu, 18 
sept 1984) să dea apă la moară calomniatorilor 
săi care, de mai bine de un deceniu, trăgeau sfo- 
rile să nu cumva să-i fie decernat Premiul Nobel, 
Mircea Eliade i-a aranjat lui Culianu publicarea 
lucrării de «troisieme cycle» la Payot. Numai cu 
tentativa tânărului autor de a plasa editorului 
francez o prefață scrisă de el (de Culianu) şi sem- 
nată cu numele lui Mircea Eliade, faimosul profe- 
sor de la Chicago n-a fost de acord («Îmi pare rău 
că a trebuit să vă obosiţi cu prefața de la Payot. 
Eu speram că versiunea trimisă era conformă 
celor spuse de Dvs.», îi scrie Culianu lui Eliade pe 
4 aprilie 1984). 

De altfel, chiar titlul pus de Editura Polirom 
(2004) corespondenţei dintre cei doi, publicată în 
colecţia Biblioteca I.P. Culianu, când tot atât de 
bine putea figura în colecția Biblioteca Eliade, 
dezgroapă un proiect de carte de interviuri 
(Dialoguri întrerupte) îngropat de Eliade (v.Isabela 
Vasiliu-Scraba, Mircea Eliade într-o colaborare cu 
bucluc http://www.scribd.com/doc/164688906/ 
Isabela-Vasiliu-Scraba-Mircea-Eliade-intr-o-colabo- 
rare-cu-bucluc), care a văzut cu întârziere (fiindcă 
nu vroia să creadă aşa ceva) că nu opera sa liter- 
ară îl pasiona pe Culianu, admiratorul lui Elie 
Wiesel care scrisese fără jenă că în jumătatea de 
Ardeal oferită de Hitler ungurilor, nu jandarmii 
unguri i-au prigonit pe evrei, ci inexistenţii «jan- 
darmi români». 

Degeaba îl sfătuise Eliade să încerce să-şi vadă 
de lucrările ştiinţifice şi să nu «scrie la comandă». 
Când rasismul înrola, de ambele părți ale Cortinei 
de fier, combatanți ai şantajului cu antisemitis- 
mul, răsplătindu-i pe cei înrolați, tânărul Culianu 
se pare că n-a rezistat atracției exercitată de cei 
puternici, aproape atotputernici după înființarea 
Securităţii în 1948. Cam în această direcție s-ar 
îndrepta gândul celui care află (de la Culianu) de 
accesul pe care-l avusese în studenţie de a citi (din 
zorii zilei, cum îşi va aminti în 1990 într-un inter- 
viu din Italia publicat în 2008 în revista „22”) 
cărți scoase din circulația publică de către paza 
ideologică din comunism. 

Contrazisă de nota către Securitate scrisă de 
Culianu despre Eliade în 1985, varianta “oficială” 
(difuzată de Leon Volovici prin revista „22” din 
16 iulie 2007) a fost că „discipolul” Culianu ar fi 
refuzat “să colaboreze cu Securitatea” şi de aceea 
ar fi fost “ostracizat”. În orice caz, era vorba de 
un soi unic de “ostracizare”, aplicat în exclusivi- 
tate lui Culianu, căruia i se recenzau cărţile în 
reviste tipărite în România comunistă pentru 
străinătate (v. recenzia lui Adrian Marino tradusă 
în engleză pentru rev. „Ethnologica”) şi căruia 
Revista Institutului de Istorie şi Teorie Literară 
„George Călinescu” îi publica în 1985 un interviu 
luat în Olanda de Andrei Oişteanu în anul 1984, 
iar în 1986, aceeaşi Revistă de Istorie şi Ieorie 
Literară îi publica un articol comentat în 1988 de 
Sorin Antohi într-o revistă clujeană. 

În schimb, ostracizarea literaţilor care se 
impuseseră în lumea culturală europeană şi ale 
căror cărți erau premiate de Academia Franceză, 
avea cu totul alte caracteristici. Ea însemna 
scoaterea operei lor din bibliotecile publice, cen- 
zurare şi marginalizare cu interdicţia totală de a 
se face referire la numele celui ostracizat. De 
exemplu, despre cărţile lui lon Omescu, rămas la 
Paris în anul în care Culianu rămânea în Italia, nu 
scria nimeni în 1987 în Anuarul Centrului de 
Ştiinţe Sociale al Universităţii din laşi, cum scria 
informatorul Sorin Antohi despre informatorul 

